# FELNŐTTKÉPZÉSI SZERZŐDÉS

# Grassroots Önkéntes képzésre

# Tanfolyam kódja: KPGRON2105

2013. évi LXXVII. törvény - a felnőttképzésről alapján

amely létrejött a Magyar Labdarúgó Szövetség (székhely: 1112. Budapest, Kánai út 2/D, képviselő: dr. Vági Márton főtitkár, bírósági nyilvántartási szám: 01-07-0000025, adószám: 19020848-2-44, Felnőttképzési nyilvántartási szám: B/2021/000858), mint a Grassroots Önkéntes képzés indítója (továbbiakban a Képző),

másrészt Név:……………………………………………………………………………………………... Szül.hely:…….…………………………………Szül.idő:……………………………………..

Anyja neve:……………………………………………………………………………………...

Lakcíme:………………………………………………………………………………………...

Tel.szám:………………………., E-mail:……………………………………………………

Legmagasabb iskolai végzettség:……………………………………………………………….

Oktatási azonosító szám (amennyiben rendelkezik ilyennel):………………………………….

a képzésre beiratkozott résztvevő között a képzés feltételeiről és a képesítési követelmények teljesítéséről a mai napon a következő tartalommal.

A Grassroots Önkéntes megnevezésű tanfolyam az MLSZ által kiadott képzési program követelményeibe foglaltak szerint történik.

A képzésre vonatkozó információk a felnőttképzésről szóló törvény végrehajtásáról szóló 11/2020. (II. 7.) Korm. rendelet 21. §-a alapján:

A képzés ideje: 2021. október 25-től 2021. október 26-ig tart (2 oktatási nap, 16 óra).

A 16 tanórás képzési idő a képzési programban meghatározott elméleti oktatásra épül. A képzés tartalmi követelményeit a Grassroots Önkéntes tanúsítványhoz készült program képzési tartalma adja, amely a következőket foglalja magába:

* Grassroots Labdarúgás
* Pozitív tanulási környezet
* Az önkéntesség társadalmi szerepe
* Társadalmi felelősségvállalás
* Értékek közvetítése a labdarúgáson keresztül
* A gyermekek motivációja
* Gyermek-központú szemlélet
* Gyermekvédelem alapvető kérdései
* Játékosság, játékok szerepe a labdarúgásban

Felek rögzítik, hogy a Képző jogosult a képzést az aktuálisan hatályos járványügyi helyzet és intézkedésekre tekintettel távoktatási formában is megvalósítani.

A képzési időbe beszámítható előzetes tudás elismeréséről a képzés vezetője határoz.

A megengedett hiányzás mértéke: A képzésről a Hallgató az összes óraszám 5 %-át elérő mértékig jogosult hiányozni.

A hiányzás következményeinek meghatározása: Amennyiben a Hallgató a képzési óraszám 5 %-át elérő óraszámot hiányzik, a tanfolyamról ki kell zárni, törölni kell a hallgatói névsorból.

Megszerezhető dokumentum megjelölése: a tanfolyam teljesítése esetén a Hallgató megszerzi az MLSZ Grassroots Önkéntes tanúsítványát. A résztvevő kérésére kiállítja a felnőttképzési adatszolgáltatási rendszerből a tanúsítványt.

A képzés díja: Ingyenes

Támogatott képzés esetén a támogatás forrása, összege: nem releváns

A képzések helyszíne: Tudomány és Technika Háza (3530 Miskolc, Görgey A. u. 5.)

Jelen szerződés teljesítése során a Képző (boschanszky.csongor@mlsz.hu, 06-307742564) kapcsolattartó útján jár el.

Felmondás szabályai

A felnőttképzési szerződést a Hallgató bármikor, indoklás nélkül felmondhatja.

A felmondást a Képző számára címzett postai küldeményben gyakorolhatja a Hallgató.

A Szerződést bármelyik fél azonnali hatállyal felmondhatja, ha:

a) a Hallgató az oktatásban, képzésben való részvételre egészségileg alkalmatlanná vált vagy

b) a Hallgató a kontaktórákról a képzési programban meghatározott időnél igazolatlanul többet mulasztott.

Adatkezelés: a Hallgató személyes adatait a Képző az adatvedelem.mlsz.hu oldalon elérhető adatkezelési tájékoztató szerint kezeli.

A Képző részéről súlyos szerződésszegésnek minősül és a képzésben résztvevő jogosulttá válik a Szerződést azonnali hatállyal felmondani jár, ha a Képző a képzési tartalomtól eltér.

A Hallgató nyilatkozik arról, hogy az e szerződésben meghatározott feltételeket elfogadja, kötelezettséget vállal arra, hogy a képzésben részt vesz, teljesíti a képzési követelményeket.

Felek jelen szerződést elolvasták, annak szövegét közösen értelmezték, tartalmát megértették, és mint akaratukkal mindenben egyezőt helybenhagyólag írták alá.

Kelt, Miskolc, 2021.10.25.

……………………………………….. …………………………………….

 Képző Képzésben résztvevő